יובל בזק

**יובל בזק** (נולד ב-10 באוגוסט 1966) הוא קצין בצה"ל במילואים בדרגת תת-אלוף, אשר פיקד בעבר על גדוד 51, חטיבת החרמון, וחטיבת שומרון.

## שירותו הצבאי
בזק גדל בבאר שבע. עם גיוסו לצה"ל בשנת 1984 בחר לשרת בחטיבת גולני, בה שובץ בגדוד 51. בגולני עבר בזק הכשרה כלוחם, קורס מ"כים חי"ר ויצא לקורס קציני חי"ר. עם תום הקורס שב לחטיבה ושימש כמפקד מחלקה, קצין מבצעים גדודי ומפקד פלוגה בגדוד 51. לאחר מכן שימש כקצין המבצעים של החטיבה. בשנים 1991–1992 פיקד על פלחה"ן גולני והוביל אותה בלחימה בדרום לבנון. בהמשך שימש כמפקד פלוגה וכסגן מפקד גדוד דקל בבה"ד 1 בשנים 1995–1996 שימש כסגן מפקד גדוד 12. בשנים 1996–1998 שימש בזק כמפקד גדוד 51, והוביל אותו בפעילות מבצעית בלבנון ובלחימה במהלך מהומות מנהרת הכותל. בתפקידו הבא שימש בזק כמפקד בא"ח גולני בשנים 1998–2000, ולאחר מכן שימש כסגן מפקד החטיבה בשנים 2000–2001.

בשנת 2001 הועלה לדרגת אל"ם ומונה למפקד חטיבת החרמון עד שנת 2002. לאחר מכן השתלם במכללה הצרפתית לביטחון לאומי בפריז. עם שובו לישראל מונה באוגוסט 2004 למפקד חטיבה מרחבית שומרון באוגדת איו"ש. בזק פיקד על החטיבה בלחימה כנגד הטרור הפלסטיני באינתיפאדה השנייה. באוגוסט 2006 סיים את תפקידו, בהמשך מונה לראש מחלקת תורת לחימה במטכ"ל. בתפקידו זה ריכז את הלקחים מתחקירי מלחמת לבנון השנייה. לאחר מכן מונה לנספח צה"ל בפולין.

לאחר שחרורו החל לשמש כיועץ במעבדה התפיסתית של צה"ל, ובשירות מילואים כראש מטה עוצבת הגליל. במסגרת אירועי יום העצמאות ה-72, הועלה בדרגה לתת-אלוף במילואים.

עומד כיום בראש "תוכנית ארז".

ב-2025 מונה לחבר בצוות המומחים לבדיקת איכות התחקירים והפקת הלקחים מטבח שבעה באוקטובר.

## באזרחות
בזק שימש כמנכ"ל מועצה מקומית כוכב יאיר.

## חייו האישיים
[ממוזער|מדבקה באשדוד לזכר בנו של יובל בזק - גיא בזק, אשר היה לוחם בגדוד 51 של חטיבת גולני ונפל ב[קרב מוצב כיסופים במהלך מלחמת חרבות ברזל]]

בזק נשוי ואב לשלושה ילדים.
ב-7 באוקטובר 2023 שכל את בנו, רב"ט גיא בזק, לוחם חטיבת גולני בעת טבח שבעה באוקטובר.
ממוזער|שמאל|250px|רא"ל אמנון ליפקין שחק, הרמטכ"ל, מבקר את סא"ל יובל בזק, בסיס אימון חטיבתי גולני 1998

## קישורים חיצוניים

* 
* יובל בזק, באתר גדוד הסיור של חטיבת גולני
* דניאל אדלסון, השגרירים, ביטאון ביבשה, גיליון 4, דצמבר 2007
* 

**מכּתביו**:
* [המענה לצורך בלגיטימציה בינלאומית – שיפור כוח המחץ של צה"ל](https://web.archive.org/web/20160126051842/http://heb.inss.org.il/uploadimages/Import/(FILE)1322901869.pdf), "**צבא ואסטרטגיה**", כרך 3, גיליון 2, נובמבר 2011
* יובל בזק ובעז זלמנוביץ, פקודת המבצע והרעיון המרכזי, **[[מערכות]]** 419 (יוני 2008), עמ' 58–59
* [צה"ל — הדרך לצבא מקצועי יותר כיצד להתאים את צה"ל לאתגרי העתיד](https://web.archive.org/web/20160126045313/http://heb.inss.org.il/uploadimages/Import/(FILE)1263973621.pdf), "**צבא ואסטרטגיה**", כרך 1, גיליון 3, דצמבר 2009
* 
* גבי סיבוני, יובל בזק וגל פרל פינקל, אלכסנדר הגדול לא היה מתבלבל, "**עדכן אסטרטגי**", כרך 20 גיליון 3, אוקטובר 2017 1043–112
* יובל בזק וגבי סיבוני, קיצור תולדות התמרון, מערכות, גיליון 484, יולי 2019
* אורנה מזרחי, אודי דקל ויובל בזק, המערכה הבאה בצפון: תרחישים, חלופות אסטרטגיות והמלצות למדיניות הישראלית מזכר 206, המכון למחקרי ביטחון לאומי, דצמבר 2020.

## הערות שוליים

;ביאורים

קטגוריה:בוגרי תיכון מקיף א' (באר שבע)
קטגוריה:בוגרי אוניברסיטת בר-אילן
קטגוריה:מפקדי חטיבת שומרון
קטגוריה:מפקדי חטיבת החרמון
קטגוריה:נספחים צבאיים ישראלים בפולין
קטגוריה:מפקדי גדוד 51
קטגוריה:תתי-אלופים בצה"ל
קטגוריה:כוכב יאיר צור יגאל: אישים
קטגוריה:ראשי מחלקת תורת לחימה
קטגוריה:אבות שכולים: חללי צה"ל
קטגוריה:מפקדי חטיבות במלחמת לבנון השנייה
קטגוריה:ישראלים שנולדו ב-1966